LOLLAND-FALSTERS LÆRERFORENING

GARTNERVÆNGET 4

4800 NYKØBING F.

Hjemmeside: kreds68.org

E-mail: 068@dlf.org

Tlf.: 54 82 25 64

Fax: 54 82 25 65

_______________________________________________________________________________________

Orlov/tjenestefrihed uden løn

Kredsen modtager stadig flere henvendelser med spørgsmål om mulighederne af at søge orlov fra sit arbejde.
Med denne folder vil Lolland-Falsters Lærerforening fortælle, hvad man skal være opmærksom på i den forbindelse.

Ansøgning om orlov.

Man kan søge om tjenestefrihed uden løn for op til et år ad gangen. Ansøgningen stiles i Guldborgsund kommune til skolelederen. I Lolland kommune kan skolechefen ligeledes i særlige tilfælde bevilge orlov, dog ikke i forbindelse med jobskifte.
Der er ingen formkrav til ansøgningen, men du skal angive formålet med orlovsansøgningen.
Det er så op til skolelederen/-kommunen at afgøre, om den kan bevilges.
Man har krav på en begrundelse for et eventuelt afslag, så det kan vurderes, om afslaget er båret af saglige hensyn.

Tilbagevenden efter orlov.

Når man har fået bevilget orlov fra en kommune og et tjenestested, har man kun krav på at vende tilbage til kommunen efter afsluttet orlov, og ikke krav på nødvendigvis at vende tilbage til det samme tjenestested. Man kan i realiteten blive anvist tjeneste på alle skoler indenfor kommunen.

Pension.

Overenskomstansatte, der ikke i orlovsperioden arbejder indenfor lærerområdet, har mulighed for at aftale supplerende pensionsindbetaling ved henvendelse til Lærernes Pension. tlf. 70 21 61 31.
Hvis man er ansat på f.eks. en privat skole, fortsætter pensionsindbetalingen til Lærernes Pension på aktuelt gældende vilkår. De kan måske være anderledes end de oprindelige. Kontakt Lærernes Pension tlf. 70 21 61 31.
For tjenestemænd gælder, at man, hvis man er ansat som overenskomstansat i en lærerstilling i orlovsperioden, kan man aftale at pensionsoptjeningen indbetales til personalestyrelsen, så man fortsætter med at optjene pensionsalderår.
Man har også mulighed for at søge personalestyrelsen om optjening af pensionsalderår under orlov ved indbetaling af 15 % af ens løn til staten.

Ferieoptjening.

I forbindelse med fratræden til orlov skal man sørge for at få et feriekort fra lønningskontoret/HR-afdelingen i kommunen til dækning af løn i ferie i første år af orlovsperioden.
I perioden med orlov uden løn optjener man ikke ferie og har dermed ikke ret til løn under ferie i det år, man kommer tilbage - med mindre man har optjent ret til ferie i den beskæftigelse, man har haft i orlovsperioden.

Orlov til uddannelse.

Det er kredsens opfattelse, at efteruddannelse af lærere og børnehaveklasseledere bør ske i arbejdstiden og med fuld løn.
Men har man ønske om at eftervidereuddanne sig på et område, som skolen ikke vil understøtte, kan det i nogen tilfælde ske ved at søge orlov uden løn til uddannelse og så få voksenuddannelsesstøtte.
Det svarer til højeste dagpengesats med en værdi af ca. 15.200 kr. pr måned (2008-tal).

Du kan orientere dig om mulighederne på www.svu.dk

Gruppeliv

I orlovsperioden er du ikke omfattet af den obligatoriske gruppelivsforsikring.
Du kan ved at kontakte Forenede Gruppeliv lave en aftale om selv at indbetale præmien i orlovsperioden og dermed fortsat være forsikret.
Forenede Gruppeliv har telefonnummer 39 16 78 00.

A-kasse / Efterløn

Hvis du er i den situation, at du er uden arbejde, når du starter din orlov, er du måske berettiget til dagpenge som ledig. Da du selv har søgt orlov, kan der være en karensperiode. Ring og forhør dig hos dlf/a.
Er du tilmeldt efterlønsordningen, bør du også kontakte dlf/a og forhøre om, hvordan du skal forholde dig.
Vi anbefaler, at man afklarer ovenstående, før man søger orlov. lf/a har tlf. 70 10 00 18

Medlemskab af DLF

Hvis du i orlovsperioden arbejder uden for folkeskoleområdet, har du mulighed for at søge kontingentnedsættelse / kontingentfrihed. Ansøgning skal sendes inden orlovs start.

Ansøgningsskemaet kan hentes på DLF’s hjemmeside www.dlf.org eller bestilles på kredsens telefon 54 82 25 64.
DLF har ikke forhandlingsretten i forhold til andre skoleformer eller andre erhverv. Så du bør overveje et skifte til en fagforening, der kan varetage dine interesser i orlovsperioden.
Bemærk:
Det foranstående er en meget generel information. Har du brug for nærmere oplysning om nogle af emnerne, er du velkommen til at kontakte kredsen for en aftale om individuel rådgivning.
Gælder det overenskomstpension, så kontakt Lærernes Pension.
Gælder det spørgsmål vedrørende ledighed eller efterløn, så kontakt dlf/a.
oktober 2008
Carsten Larsen og Karina Ørum

sagsbehandlere

3

LOLLAND-FALSTERS LÆRERFORENING

1

2007-11-14

Lolland Falsters Lærerforeni